stanford-oval/wikipedia huggingface dataset:
สฺวี ข่าย
ผลงานการแสดง > ซีรีส์

| ปี | ชื่อเรื่องภาษาอังกฤษ/ไทย | ชื่อภาษาจีน | บทบาท | หมายเหตุ | อ้างอิง |
| --- | --- | --- | --- | --- | --- |
| 2018 | Untouchable Lovers หงส์ขังรัก | 凤囚凰 | Shen Yu | ซับไทย&พากย์ไทย ทาง True ID |  |
| 2018 | Story of Yanxi Palace เล่ห์รักวังต้องห้าม | 延禧攻略 | ฟู่ฉาฟู่เหิง | ซับไทย&พากย์ไทย ทาง Netflix TH และ iQIYI Thailand |  |
| 2019 | The Legends เจาเหยา จอมมารโลกต้องจำ | 招摇 | Li Chenlan / Mo Qing | ซับไทย&พากย์ไทย ทาง iQIYI Thailand |   |
| 2019 | Arsenal Military Academy ภารกิจรักนักเรียนทหาร | 烈火军校 | Gu Yanzhen  กู้ เยี่ยนเจิน | ซับไทย&พากย์ไทย ทาง iQIYI Thailand |   |
| 2019 | Once Upon a Time in Lingjian Mountain กาลครั้งหนึ่งที่ภูเขาหลิงเจี้ยน | 从前有座灵剑山 | Wang Lu หวังลู่ | ซับไทย ทาง iQIYI Thailand |   |
| 2020 | Dance of the Sky Empire บันทึกระบำสวรรค์ | 天舞纪 | Li Xuan หลี่เสฺวียน | ซับไทย ทาง iQIYI Thailand |   |
| 2021 | Court Lady ลำนำรักแห่งฉางอัน | 骊歌行 | Sheng Chumu  เฉิง ฉู่โม่ | ซับไทย ทาง iQIYI Thailand |  |
| 2021 | Falling Into Your Smile รักยิ้มของเธอ | 你微笑时很美 | Lu Sicheng  ลู่ ซือเฉิง | ซับไทย&พากย์ไทย ทาง WeTV |  |
| 2021 | Ancient Love Poetry ตำนานรักสองสวรรค์ | 千古玦尘 | Bai Jue / Qing Mu / Bo Xuan | ซับไทย&พากย์ไทย ทาง WeTV |   |
| 2022 | Royal Feast หัตถานางใน | 尚食 | จูจ้านจี | ซับไทย&พากย์ไทย ทาง Ch3plus |  |
| 2022 | She and Her Perfect Husband กฎล็อคลิขิตรัก | 爱的二八定律 | Yang Hua  หยางหัว | ซับไทย&พากย์ไทย ทาง WeTV |   |
| 2022 | Lost in the Kun Lun Mountains ปริศนาแห่งคุนหลุน | 迷航昆仑墟 | Ding Yunqi   ติง อวิ๋นฉี | ซับไทย ทาง WeTV ซับไทย&พากย์ไทย ทาง iQIYI  |  |
| 2023 | Snow Eagle Lord อินทรีหิมะเจ้าดินแดน | 雪鹰领主 | Dongbo Xueying   ตงป๋อ เสวี่ยอิง | ซับไทย&พากย์ไทย ทาง WeTV |  |
| 2023 | Wonderland of Love พสุธารักเคียงใจ | 乐游原 | Li Ni   หลี่ นี่ | ซับไทย&พากย์ไทย ทาง WeTV |  |
| 2024 | Sword and Fairy  เซียนกระบี่เปิดผนึกพิชิตชะตา  | 祈今朝 | Yue Jinzhao  เยว่ จินเจา | ซับไทย&พากย์ไทย ทาง WeTV |  |
| 2024 | Best Choice Ever สุดท้ายคือเธอ | 承欢记 | เหยา จื้อหมิง | ซับไทย&พากย์ไทย ทาง WeTV |  |
| 2024 | As Beautiful As You เธอผู้เปล่งประกายกว่าแสงดาว | 你比星光美丽 | หาน ถิง | ซับไทย&พากย์ไทย ทาง WeTV |  |
| TBA | Moonlit Reunion | 子夜归 | เหมย จู๋อวี่ | รอออกอากาศ |  |
| TBA | Fire In vestigator | 火场追凶 | อวี๋ ถง | รอออกอากาศ |  |
| TBA |  | 方圆八百米 | เฉิน ฮุย | กำลังถ่ายทำ |  |
ผลงานเพลง

| ปี | ชื่อภาษาอังกฤษ | ชื่อภาษาจีน | อัลบั้ม | หมายเหตุ/อ้างอิง |
| --- | --- | --- | --- | --- |
| 2021 | "Soulmate" | 第一默契 | Falling Into Your Smile OST | กับ เฉิงเซียว |
| 2019 | "Entering a Dream" | 入梦 | Arsenal Military Academy OST | กับ ไป๋ ลู่ |
ไกลโคสะมิโนไกลแคน

คอนดรอยตินซัลเฟต
ไฮยาลูโรแนน (-4GlcUAβ1-3GlcNAcβ1-) n
ไกลโคสะมิโนไกลแคน (อังกฤษ: glycosaminoglycan; GAG) หรือ มิวโคโพลีแซ็กคาไรด์ (อังกฤษ: mucopolysaccharide) เป็นโพลีแซ็กคาไรด์สายยาวไม่แตกแขนงซึ่งประกอบด้วยหน่วยไดแซ็กคาไรด์ซ้ำ ๆ หลายหน่วย ซึ่งหน่วยที่ซ้ำประกอบจากน้ำตาลเฮกโซส (หรือน้ำตาลที่มีคาร์บอน 6 อะตอม) หรือกรดเฮกซูโรนิก เชื่อมกับเฮกโซซามีน (น้ำตาลที่มีคาร์บอน 6 อะตอมที่มีส่วนประกอบของไนโตรเจน)
การสร้าง

แกนโปรตีนถูกสร้างขึ้นที่เอนโดพลาสมิกเรติคูลัมแบบขรุขระ และถูกไกลโคซิลทรานสเฟอเรสปรับแต่งในกอลจิ แอพพาราตัสด้วยการเติม GAG ไดแซ็กคาไรด์ไปที่แกนโปรตีนได้ผลิตภัณฑ์เป็นโปรติโอไกลแคน (proteoglycans) ยกเว้นไฮยาลูโรแนนที่สร้างขึ้นโดยไม่มีแกนโปรตีน และถูกปล่อยออกมาที่ที่ว่างภายนอกเซลล์โดยตรงโดยเอนไซม์ที่ผิวเซลล์
หน้าที่

ไกลโคสะมิโนไกลแคนเป็นคาร์โบไฮเดรตที่จำเป็นสำหรับร่างกาย กล่าวคือเป็นองค์ประกอบที่สำคัญของเนื้อเยื่อเกี่ยวพัน สาย GAG อาจเกิดพันธะโควาเลนต์กับโปรตีนเกิดเป็นโปรติโอไกลแคน นอกจากนี้ GAG ยังมีคุณสมบัติดูดน้ำจึงทำให้เนื้อเยื่อสามารถทนทานต่อแรงกดดันได้ และ GAG ยังมีคุณสมบัติเป็นประจุลบเนื่องจากมีความหนาแน่นของโมเลกุลน้ำตาลสูงจึงสามารถดูดแคทไอออนหรือประจุบวกเช่นโซเดียมไอออน หลังจากที่โซเดียมจับกับ GAG จะดึงโมเลกุลน้ำได้โดยน้ำไม่ถูกบีบอัดไม่เหมือนกับแก๊ส
ตัวอย่างของไกลโคสะมิโนไกลแคนที่อยู่ในธรรมชาติเช่นเฮพารินซึ่งถูกใช้เป็นสารกันเลือดเป็นลิ่ม ไฮยาลูโรแนนเป็นองค์ประกอบของน้ำไขข้อซึ่งหล่อเลี้ยงข้อต่อในร่างกาย และคอนดรอยตินซัลเฟตซึ่งเป็นสารที่พบในเนื้อเยื่อเกี่ยวพัน กระดูกอ่อนและเอ็นกล้ามเนื้อ
ประเภท

GAG ชนิดต่าง ๆ มีความแตกต่างกันในแง่ของชนิดของเฮกโซซามีน เฮกโซส หรือกรดเฮกซูโรนิกที่เป็นองค์ประกอบ (เช่น กรดกลูคูโรนิก กรดไอดูโรนิก กาแลกโตส กาแลกโตซามีน กลูโคซามีน) นอกจากนี้ยังมีความแตกต่างกันในเรขาคณิตของพันธะไกลโคซิดิก
ตัวอย่างของไกลโคสะมิโนไกลแคน เช่น
| 0 | 1 | 2 | 3 | 4 |
| --- | --- | --- | --- | --- |
| ชื่อ | กรดเฮกซูโรนิก / เฮกโซส | เฮกโซซามีน | เรขาคณิตของพันธะระหว่างหน่วยโมโนเมอร์หลัก | ลักษณะสำคัญ  |

| คอนดรอยตินซัลเฟต | GlcUA หรือ GlcUA (2S) | GalNAc หรือ GalNAc (4S) หรือ GalNAc (6S) หรือ GalNAc (4S,6S) | -4GlcUAβ1-3GalNAcβ1- | GAG ที่พบมากที่สุด   |

| เดอร์มาแทนซัลเฟต | GlcUA หรือ IdoUA หรือ IdoUA (2S) | GalNAc หรือ GalNAc (4S) หรือ GalNAc (6S) หรือ GalNAc (4S,6S) | -4IdoUAβ1-3GalNAcβ1- | แตกต่างจากคอนดรอยตินซัลเฟตที่มีกรดไอดูโรนิก แม้ว่ากรดเฮกซูโรนิกโมโนแซ็กคาไรด์บางอันอาจเป็นกรดกลูคูโรนิก  |

| คีราแทนซัลเฟต | Gal หรือ Gal (6S) | GlcNAc หรือ GlcNAc (6S) | -3Gal (6S) β1-4GlcNAc (6S) β1- | คีราแทนซัลเฟต ชนิดที่ 2 อาจถูกเติมน้ำตาลฟิวโคส (fucosylate)   |

| เฮพาริน | GlcUA หรือ IdoUA (2S) | GlcNAc หรือ GlcNS หรือ GlcNAc (6S) หรือ GlcNS (6S) | -4IdoUA (2S) α1-4GlcNS (6S) α1- | ชีวโมเลกุลเท่าที่รู้จักที่มีความหนาแน่นของประจุลบมากที่สุด   |

| เฮพาแรนซัลเฟต | GlcUA หรือ IdoUA หรือ IdoUA (2S) | GlcNAc หรือ GlcNS หรือ GlcNAc (6S) หรือ GlcNS (6S) | -4GlcUAβ1-4GlcNAcα1- | มีโครงสร้างคล้ายกับเฮพารินมาก แต่หน่วยไดแซ็กคาไรด์ของเฮพาแรนซัลเฟตถูกจัดเป็นโดเมนที่มีซัลเฟตและไม่มีหมู่ซัลเฟต  |

| ไฮยาลูโรแนน | GlcUA | GlcNAc | -4GlcUAβ1-3GlcNAcβ1- | เป็น GAG ชนิดเดียวที่ไม่มีหมู่ซัลเฟต |
ประเภท > อักษรย่อ

GlcUA = β-D-glucuronic acid
GlcUA (2S)  = 2-O-sulfo-β-D-glucuronic acid
IdoUA = α-L-iduronic acid
IdoUA (2S)  = 2-O-sulfo-α-L-iduronic acid
Gal = β-D-galactose
Gal (6S)  = 6-O-sulfo-β-D-galactose
GalNAc = β-D-N-acetylgalactosamine
GalNAc (4S)  = β-D-N-acetylgalactosamine-4-O-sulfate
GalNAc (6S)  = β-D-N-acetylgalactosamine-6-O-sulfate
GalNAc (4S,6S)  = β-D-N-acetylgalactosamine-4-O, 6-O-sulfate
GlcNAc = α-D-N-acetylglucosamine
GlcNS = α-D-N-sulfoglucosamine
GlcNS (6S)  = α-D-N-sulfoglucosamine-6-O-sulfate
ดูเพิ่ม

มิวโคโพลีแซ็กคาริโดซิส
ไลโปโพลีแซ็กคาไรด์
แหล่งข้อมูลอื่น

Proteoglycans and Glycosaminoglycans เก็บถาวร 2009-04-13 ที่ เวย์แบ็กแมชชีน at Lancaster University
Illustration at scientificpsychic.com
King M.  2005.  Glycosaminoglycans เก็บถาวร 2023-02-08 ที่ เวย์แบ็กแมชชีน.  Indiana University School of Medicine Accessed December 31, 2006.
Glycosaminoglycans ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
ชเทิร์น (นิตยสาร)

| --- | --- |

Editor: เกรกอร์ เพเทอร์ ชมิทซ์ (ค.ศ. 2022)
หมวดหมู่: นิตยสารข่าว
นิตยสารราย: รายสัปดาห์
ยอดพิมพ์: 297,000 (ไตรมาศ 2 2024)
ผู้ก่อตั้ง: เฮนรี นันเนิน
ก่อตั้ง: 1948
ฉบับแรก: 1 สิงหาคม 1948; 76 ปีก่อน (1948-08-01)
บริษัท: กรูเนอร์ยาร์
ประเทศ: เยอรมนี
เมือง: ฮัมบวร์ค
ภาษา: เยอรมัน
เว็บไซต์: www.stern.de
ISSN: 0039-1239
ชเทิร์น (เยอรมัน: Stern; ข้อผิดพลาด: {{IPA}}: ไม่รู้จักแท็กภาษา: ʃtɛʁn, แปลว่า: "ดาว", เขียนในรูปพิมพ์เล็กทั้งหมด) เป็นนิตยสารเหตุการณ์ปัจจุบันภาษาเยอรมันชนิดมีภาพประกอบ เนื้อหาเอียงซ้าย-เสรีนิยมที่ตีพิมพ์ในฮัมบวร์ค ประเทศเยอรมนี โดยกรูเนอร์อุนท์ยาร์ บริษัทลูกของเบอร์เทิลส์มัน ในสมัยบรรณาธิการ (1948–1980) ของผู้ก่อตั้ง เฮนรี นันเนิน มียอดอ่านอยู่ที่ 1.5 ถึง 1.8 ล้านครั้ง ถือเป็นนิตยสารที่ใหญ่ที่สุดในยุโรปสำหรับนิตยสารประเภทนี้
ชเทิร์น เคยทำเนื้อหาสืบสวนสอบสวนที่มาและธรรมชาติของโศกนาฏกรรมในอดีตของเยอรมนี ซึ่งถือว่าแปลกใหม่สำหรับนิตยสารทั่สไปในเยอรมนีตะวันตกสมัยหลังสงคราม โดยเฉพาะอย่างยิ่งในผลงานปี 1975 ของเซบัสเทียน ฮัฟเนอร์ กระนั้นในปี 1983 ความน่าเชื่อถือของนิตยสารเสียหายอย่างหนักหลังการตีพิมพ์และขายข่าวเกี่ยวกับบันทึกประจำวันของฮิตเลอร์ซึ่งต่อมาถูกพบว่าเป็นของปลอมแปลง ในปี 2019 ยอดอ่านลดลงต่ำกว่าห้าแสน เช่นเดียวกับแนวโน้มการอ่านโดยรวมในอุตสาหกรรม
ประเทศมอริเตเนีย
ประวัติศาสตร์

ประวัติศาสตร์มอริเตเนียเริ่มต้นตั้งแต่คริสต์ศตวรรษที่ 3 โดยมีอาณาจักรที่มีชื่อว่าราชอาณาจักรมอเรเตเนียของชาวเบอร์เบอร์ในยุคเก่า
ไกแน็กซ์

| --- | --- |

ประเภท: แอนิเมชันสตูดิโอ
อุตสาหกรรม: แอนิเมชัน (อนิเมะ)
ก่อตั้ง: 24 ธันวาคม 1984; 39 ปีก่อน (1984-12-24)
ผู้ก่อตั้ง: ฮิเดะอะกิ อันโนะ โยะชิยุกิ ซะดะโมะโตะ ฮิโระยุกิ ยะมะงะ ทะกะมิ อะกะอิ โทะชิโอะ โอะกะดะ ยะซุฮิโร ทะเกะดะ ชินจิ ฮิงุชิ
เลิกกิจการ: 29 พฤษภาคม ค.ศ. 2024 (2024-05-29)
สำนักงานใหญ่: Mitaka, Tokyo, Japan
บุคลากรหลัก: ฮิโระยุกิ ยะมะงะ (กรรมการบริหาร)
ผลิตภัณฑ์: Gunbuster Diebuster Neon Genesis Evangelion Gurren Lagann This Ugly Yet Beautiful World FLCL Magical Shopping Arcade Abenobashi Petite Princess Yucie Panty & Stocking with Garterbelt
เว็บไซต์: www.gainax.co.jp
สตูดิโอไกแน็กซ์ (อังกฤษ: Gainax) เป็นสตูดิโอที่ทำอนิเมะของประเทศญี่ปุ่น มีผลงานที่มีชื่อเสียงอย่างเช่น Evangelion เป็นที่รู้จักในด้านแนวคิดใหม่ ๆ ในวงการอนิเมะ
ประวัติ

ก่อตั้งในชื่อ Daicon Film ประมาณปี ค.ศ. 1980 โดยนักศึกษามหาวิทยาลัยที่เป็นกำลังสำคัญของไกแนกซ์ในปัจจุบัน เช่น ฮิเดะอะกิ อันโนะ, โยะชิยุกิ ซะดะโมะโตะ. ต่อมาในปี ค.ศ. 1985 ได้เปลี่ยนชื่อเป็นไกแน็กซ์ ดังเช่นปัจจุบัน ในปี ค.ศ.2024 เมื่อวันที่ 29 พฤษภาคม 2024 Gainax ได้ยื่นฟ้องล้มละลายต่อศาลแขวงโตเกียว ซึ่งได้รับการประกาศต่อสาธารณะในอีกหนึ่งสัปดาห์ต่อมาในวันที่ 7 มิถุนายน
รายชื่อผลงาน > อนิเมะโทรทัศน์

| ชื่อ | ค> ศ. | ผู้กำกับ | บริษัทร่วมผลิต |
| --- | --- | --- | --- |
| Nadia: The Secret of Blue Water | 1990–1991 | ฮิเดะอะกิ อันโนะ | Group TAC, Sei Young |
| Neon Genesis Evangelion | 1995–1996 | ฮิเดะอะกิ อันโนะ | Tatsunoko |
| His and Her Circumstances | 1998–1999 | ฮิเดะอะกิ อันโนะ คะซุยะ สึรุมะกิ | J.C.Staff |
| Modern Love's Silliness | 1999 | อิซเซ คุเมะ | Animation production by Group TAC |
| Oruchuban Ebichu | 1999 | มะโกะโตะ โมะริวะกิ | Animation production by Group TAC |
| Mahoromatic | 2001–2003, 2009 | ฮิโระยุกิ ยะมะงะ | Shaft |
| Magical Shopping Arcade Abenobashi | 2002 | ฮิโระยุกิ ยะมะงะ | Madhouse |
| Petite Princess Yucie | 2002–2003 | มะซะฮิโกะ โอสึกะ | AIC |
| Melody of Oblivion | 2004 | ฮิโระชิ นิชิกิโอะริ | Animation production by J.C.Staff |
| This Ugly Yet Beautiful World | 2004 | โชจิ ซะเอะกิ | Shaft |
| He Is My Master | 2005 | โชจิ ซะเอะกิ | Shaft |
| Gurren Lagann | 2007 | ฮิโระยุกิ อิไมชิ |  |
| Corpse Princess | 2008 | มะซะฮิโกะ มุระตะ | Feel |
| Hanamaru Kindergarten | 2010 | เซจิ มิซุชิมะ |  |
| Panty & Stocking with Garterbelt | 2010 | ฮิโระยุกิ อิไมชิ |  |
| The Mystic Archives of Dantalian | 2011 | ยุกะตะ อุเอะมุระ |  |
| Medaka Box | 2012 | โชจิ ซะเอะกิ |  |
| Medaka Box Abnormal | 2012 | โชจิ ซะเอะกิ |  |
| Stella Women’s Academy, High School Division Class C³ | 2013 | มะซะโยะชิ คะวะจิริ |  |
| Magica Wars | 2014 | อะยะโนะ โอโนะกิ |  |
| Wish Upon the Pleiades | 2015 | โชจิ ซะเอะกิ | Subaru |
รายชื่อผลงาน > ภาพยนตร์

| ชื่อ | ค> ศ. | ผู้กำกับ | บริษัทร่วมผลิต | หมายเหตุ |
| --- | --- | --- | --- | --- |
| Royal Space Force: The Wings of Honnêamise | 1987 | ฮิโระยุกิ ยะมะงะ |  |  |
| อีวานเกเลียน: จุติภาค | 1997 | ฮิเดะอะกิ อันโนะ มะซะยุกิ คะซุยะ สึรุมะกิ | Production I.G |  |
| อีวานเกเลียน: ปัจฉิมภาค | 1997 | ฮิเดะอะกิ อันโนะ คะซุยะ สึรุมะกิ | Production I.G |  |
| กำเนิดใหม่อีวานเกเลียน: จุติภาค | 1999 | ฮิเดะอะกิ อันโนะ | Production I.G |  |
| Cowboy Bebop: Knockin' on Heaven's Door | 2001 | ชินิชิโร วะตะนะเบะ |  | Gainax credited as outside animation team |
| Cutie Honey | 2004 | ฮิเดะอะกิ อันโนะ |  | Opening animation |
| Gunbuster vs. Diebuster | 2006 | ฮิเดะอะกิ อันโนะ คะซุยะ สึรุมะกิ |  |  |
| รีบิวด์ออฟอีวานเกเลียน (ภาพยนตร์จตุภาค) | 2007–ปัจจุบัน | ฮิเดะอะกิ อันโนะ คะซุยะ สึรุมะกิ |  | ผลิตโดยคะรา โดยร่วมมือกับไกแน็กซ์ |
| Gekijōban Tengen Toppa Gurren Lagann (Two-part movie series) | 2008–2009 | ฮิโระยุกิ อิไมชิ |  |  |
รายชื่อผลงาน > โอวีเอ

Top o Nerae! Gunbuster (1988) ("Aim for the Top! Gunbuster")
Beat Shot (1989)
Circuit no Ohkami 2 Modena no Tsurugi (1990)
Blazing Transfer Student (1991)
Money Wars (1991)
Otaku no Video (1991)
FLCL (2000) (อ่านว่า ฟุริคุริ)
Re: Cutie Honey (2004)
Diebuster (2004) (Top o Nerae 2! หรือ "Aim for the Top 2!")
นอกจากนั้นแล้ว ไกแน็กซ์ยังผลิตเกมคอมพิวเตอร์อีกจำนวนหนึ่ง เช่นเกมไพ่นกกระจอกที่มีตัวละครจาก Evangelion และเกมชุด Princess Maker ซึ่งต่อมาได้รับการดัดแปลงเป็น Puchi Puru Yūshi
แหล่งข้อมูลอื่น

เว็บไซต์อย่างเป็นทางการ
โกโด (เกมเอนจิน)

| --- | --- |

ภาพหน้าจอของโกโด 3.4
ผู้ออกแบบ: ฆวน ลีนีเอ็ตสกี (Juan Linietsky) และ แอเรียล มานซูร์ (Ariel Manzur)
วันที่เปิดตัว: 14 มกราคม 2014; 10 ปีก่อน (2014-01-14)

รุ่นเสถียร: 4.3     / 15 สิงหาคม 2024; 3 เดือนก่อน (15 สิงหาคม 2024)
 
ที่เก็บข้อมูล:  github.com/godotengine/godot  
ภาษาที่เขียน: C++
ระบบปฏิบัติการ: Microsoft Windows, macOS, Linux, Android, Web, FreeBSD, NetBSD, OpenBSD
แพลตฟอร์ม: See § Supported platforms
ขนาด: 28–189.3 Megabytes (varies by operating system)
ภาษา: 36 ภาษา
รายชื่อภาษาArabic, Argentine Spanish, Brazilian Portuguese, Bulgarian, Catalan, Czech, Dutch, English, Esperanto, Finnish, French, Galician, German, Greek, Hebrew, Hungarian, Indonesian, Italian, Japanese, Korean, Latvian, Malay, Norwegian Bokmål, Persian, Polish, Portuguese, Romanian, Russian, Slovak, Simplifield Chinese, Spanish, Swedish, Thai, Traditional Chinese, Turkish, Ukrainian, Vietnamese
ประเภท: เกมเอนจิน
สัญญาอนุญาต: MIT License
เว็บไซต์: godotengine.org 
โกโด (อังกฤษ: Godot /ˈɡɒdoʊ/) เป็นเกมเอนจินเสรีและโอเพนซอร์สข้ามแพลตฟอร์ม ซึ่งเผยแพร่ภายใต้สัญญาอนุญาตของสถาบันเทคโนโลยีแมสซาชูเซตส์ เดิมทีได้รับการพัฒนาใน กรุงบัวโนสไอเรสโดยนักพัฒนาซอฟต์แวร์ชาวอาร์เจนตินา ฆวน ลีนีเอ็ตสกี (Juan Linietsky) และ แอเรียล มานซูร์ (Ariel Manzur) สำหรับใช้ในบริษัทหลายแห่งในละตินอเมริกา ก่อนที่จะเผยแพร่สู่สาธารณะในปี 2014 สิ่งแวดล้อมการพัฒนาใช้งานได้บนหลากหลายแพลตฟอร์ม และสามารถส่งออกผลงานไปยังแพลตฟอร์มอื่นๆ ได้อีกมากมาย เอนจินนี้ได้รับการออกแบบมาเพื่อสร้างเกมทั้ง 2D และ 3D สำหรับแพลตฟอร์มคอมพิวเตอร์ส่วนบุคคล มือถือ และ เว็บ และยังสามารถใช้ในการพัฒนาซอฟต์แวร์ที่ไม่ใช่เกม รวมถึงโปรแกรมแก้ไขอีกด้วย
คุณสมบัติ

โกโดช่วยให้ผู้พัฒนาวิดีโอเกม สามารถสร้างเกมทั้งแบบ 2D และ 3D โดยใช้ภาษาการเขียนโปรแกรมหลายภาษา เช่น C++, C# และ GDScript ในเอนจินมีระบบลำดับชั้นของโหนดเพื่ออำนวยความสะดวกในการพัฒนา สามารถสร้างคลาสจากประเภทโหนดเพื่อสร้างประเภทโหนดที่มีความเฉพาะทางมากขึ้นซึ่งสามารถสืบทอดได้ โหนดจะถูกจัดระเบียบภายใน "ฉาก" ซึ่งเป็นกลุ่มโหนดที่สามารถนำกลับมาใช้ใหม่ได้ สร้างอินสแตนซ์ได้ สืบทอดได้ และซ้อนกันได้ ทรัพยากรเกมทั้งหมด รวมถึงสคริปต์และทรัพยากรกราฟิก จะถูกบันทึกไว้เป็นส่วนหนึ่งของ ระบบไฟล์ ของคอมพิวเตอร์ (แทนที่จะอยู่ใน ฐานข้อมูล) วิธีการจัดเก็บข้อมูลนี้มีวัตถุประสงค์เพื่ออำนวยความสะดวกในการทำงานร่วมกันระหว่างทีมพัฒนาเกมโดยใช้ระบบการควบคุมการปรับปรุงแก้ไขซอฟต์แวร์
คุณสมบัติ > แพลตฟอร์มที่รองรับ

เอนจินนี้รองรับการปรับใช้กับหลายแพลตฟอร์มและช่วยให้สามารถตั้งค่าการบีบอัดพื้นผิว และความละเอียดสำหรับแต่ละแพลตฟอร์มได้ เว็บไซต์ให้บริการไฟล์ไบนารีเฉพาะสำหรับแพลตฟอร์มตัวแก้ไขเท่านั้น และการส่งออกโครงการไปยังแพลตฟอร์มอื่นจะดำเนินการได้ภายในตัวแก้ไขโกโด
โปรแกรมแก้ไขโกโดที่ใช้สำหรับการสร้างเกมโกโดรองรับแพลตฟอร์มต่อไปนี้:
แพลตฟอร์มเดสก์ท็อปลินุกซ์, แมคโอเอส, ไมโครซอฟท์ วินโดวส์ เผยแพร่บนเว็บไซต์ บนสตีม  บนอีปีค (Epic Game Store) และบนอิตช์ (itch.io)
แพลตฟอร์มเว็บ HTML5, เว็บแอสเซมบลี โดยใช้ตัวแก้ไขเว็บ
โทรศัพท์และแท็บเล็ตแอนดรอยด์ (พร้อมใช้งานตั้งแต่โกโด 3.6 ขึ้นไปและ 4.3 ขึ้นไป)
รองรับเบิร์กลีย์ซอฟต์แวร์ดิสตริบิวชันด้วยเช่นกัน แต่จะต้องคอมไพล์ด้วยตนเอง
เอนจินรองรับการส่งออกโครงการไปยังแพลตฟอร์มอื่นๆ อีกมากมาย รวมถึงแพลตฟอร์มแก้ไขทั้งหมด แพลตฟอร์มที่รองรับในปัจจุบันของ โกโด4.0 ได้แก่:
แพลตฟอร์มเดสก์ท็อปลินุกซ์, แมคโอเอส, ไมโครซอฟท์ วินโดวส์ , เบิร์กลีย์ซอฟต์แวร์ดิสตริบิวชัน (ถ้าเป็น เบิร์กลีย์ซอฟต์แวร์ดิสตริบิวชัน จะต้องคอมไพล์ด้วยตนเอง)
แพลตฟอร์มมือถือแอนดรอยด์, ไอโอเอส
แพลตฟอร์มเว็บ HTML5, เว็บแอสเซมบลี (C# ยังไม่พร้อมใช้งานบนเว็บ)
แพลตฟอร์มเสมือนจริง/ขยายความเป็นจริง HTC Vive, Valve Index, Oculus Rift, Oculus Go, Oculus Quest, ชุดหูฟัง Microsoft MR ทั้งหมด, ARKit ของ Apple และอื่นๆ อีกมากมาย
เอนจินโกโดสามารถรันบนเครื่องเล่นวิดีโอเกมได้ แม้ว่าเครื่องเล่นวิดีโอเกมยอดนิยมจะไม่ได้รับการสนับสนุนอย่างเป็นทางการ เนื่องจากไม่อนุญาตให้เผยแพร่รหัสเฉพาะแพลตฟอร์มภายใต้สัญญาอนุญาตโอเพนซอร์ซ เกมสามารถพอร์ตไปยังเครื่องเล่นวิดีโอเกมได้ผ่านบริษัทบุคคลที่สาม ขณะนี้ทีมงานโกโดกำลังพัฒนาให้โกโด 4 รองรับเครื่องเล่นวิดีโอเกมโดยทีมงานภายนอกได้ W4 Games บริษัทเชิงพาณิชย์ที่ก่อตั้งโดยสมาชิกบางส่วนของผู้นำโครงการโกโด ได้ประกาศวา่ต่อไปจะให้บริการพอร์ตเกมที่สร้างด้วยโกโด 4.0 ให้กับแพลตฟอร์ม ไมโครซอฟท์, นินเท็นโด และ โซนี่
สำหรับสถาปัตยกรรม CPU นั้น โกโดรองรับเอกซ์86 (x86) อย่างเป็นทางการบนแพลตฟอร์มเดสก์ท็อปทั้งหมด (ทั้ง 32 บิตและ 64 บิต หากมี) และมีการรองรับสถาปัตยกรรมตระกูล ARM อย่างเป็นทางการบนแมคโอเอสและลินุกซ์,   แพลตฟอร์มมือถือ และแพลตฟอร์ม Oculus แบบสแตนด์อโลน (ทั้ง 32 บิตและ 64 บิต หากมี) แพลตฟอร์มเว็บใช้เว็บแอสเซมบลี 32 บิต นอกจากนี้ยังมีการรองรับริสค์-วี (RISC-V) และ PowerPC ลินุกซ์อย่างไม่เป็นทางการและถือเป็นเพียงแค่การทดลอง
คุณสมบัติ > การเขียนสคริปต์

โกโดรองรับภาษาการเขียนโปรแกรมต่างๆ สำหรับการสร้างเกม รวมถึงภาษาที่แถมมากับตัวที่ชื่อจีดีสคริปท์ (GDScript) นอกจากนั้นก็มี C++  และ C# นอกจากนี้ เอนจินยังมี GDNative ซึ่งเป็นเครื่องมือสำหรับสร้างการผูกกับภาษาอื่นๆ อีกด้วย ภาษาที่ GDNative รองรับอย่างเป็นทางการได้แก่ C และ C++  ภาษาที่ชุมชนสร้างการรองรับให้ ได้แก่ ภาษารัสต์ (Rust), ภาษานิม (Nim), ภาษาแฮสเคิล(Haskell), ภาษาโคลจูร์ (Clojure), ภาษาซวิฟท์​ (Swift) และ ภาษาดี (D) นอกจากนี้ยังรองรับการเขียนโค้ดเชิงภาพ ผ่าน Orchestrator ภาษาเสรีและโอเพนซอร์สของบุคคลที่สาม  การเขียนโค้ดเชิงภาพเดิมทีนั้นใช้ VisualScript ซึ่งแถมมากับตัวเอนจิน ซึ่งได้รับการออกแบบมาให้เทียบเท่ากับ GDScript แต่ต่อมาในโกโด 4.0 ตัว VisualScript ก็ถูกลบออกจากเอนจินหลัก นอกจากนี้เกมโกโดที่รันบนเบราว์เซอร์สามารถเชื่อมต่อกับรหัสจาวาสคริปต์ของเบราว์เซอร์ได้
โปรแกรมแก้ไข โกโดประกอบด้วยตัวแก้ไขข้อความที่มีการเยื้องอัตโนมัติ ไฮไลท์ไวยากรณ์ การพับรหัส และการเติมรหัส นอกจากนี้ยังมีโปรแกรมดีบักเกอร์ที่สามารถกำหนดจุดพักและ ขั้นตอนการทำงานของโปรแกรม (program stepping) ได้
คุณสมบัติ > การเขียนสคริปต์ > จีดีสคริปท์

| --- | --- |

กระบวนทัศน์: Object-oriented
ผู้พัฒนา: ชุมชนโกโด
ระบบชนิดตัวแปร: Dynamic, Duck
ระบบปฏิบัติการ: ข้ามแพลตฟอร์ม
นามสกุลของไฟล์: .gd
เว็บไซต์: docs.godotengine.org
ได้รับอิทธิพลจาก
C, C++, Python
โกโดมีภาษาสคริปต์ในตัวมันเองที่เรียกว่าจีดีสคริปท์  ซึ่งเป็นภาษาโปรแกรม ระดับสูงที่มีการกำหนดประเภทแบบค่อยเป็นค่อยไป ซึ่งมีไวยากรณ์คล้ายกับภาษาไพทอน แต่ต่างจากไพทอนตรงที่จีดีสคริปท์ได้รับการปรับปรุงให้เหมาะสมสำหรับสถาปัตยกรรมแบบฉากของโกโดและสามารถระบุประเภทของตัวแปรที่เข้มงวดได้ นักพัฒนาของโกโดได้ระบุว่ามีการทดสอบภาษาสคริปต์ของบุคคลที่สามมาเป็นทางเลือกมากมาย เช่น ภาษาลูอา, ภาษาไพทอน และ กระรอก (ภาษาโปรแกรม) (Squirrel) ก่อนที่จะตัดสินใจว่าการใช้ภาษาที่สร้างขึ้นใหม่นั้นจะช่วยเพิ่มประสิทธิภาพและบูรณาการกับตัวแก้ไขได้ดียิ่งขึ้น ในเวอร์ชัน 4.0 ฟีเจอร์ใหม่ที่เรียกว่า Typed array ได้ถูกนำไปใช้บนจีดีสคริปท์ ช่วยให้ผู้ใช้สามารถเปลี่ยนอาร์เรย์ปกติเป็นแบบมีชนิดและเปลี่ยนกลับได้อย่างง่ายดายโดยไม่ต้องเปลี่ยนแปลงรหัสมากนัก ในการอัปเดต 4.0 ในภายหลัง ยังมีการเพิ่มพจนานุกรมแบบมีประเภท (Typed Dictionaries) ซึ่งทำให้ผู้ใช้สามารถประกาศคู่ กุญแจ-ค่า ที่มีประเภทชัดเจนเพื่อเพิ่มความปลอดภัยของประเภทของสคริปต์ต่อไป  ประเภทคงที่ (static types) ที่เป็นตัวเลือกที่ช่วยให้แบ็กเอนด์ C++ สามารถใช้การปรับแต่งที่ทำให้ประสิทธิภาพเพิ่มขึ้นอย่างเห็นได้ชัด โดยพบว่าจีดีสคริปท์ที่ใช้ประเภทคงที่ทำงานเร็วขึ้นกว่า 40%
โปรแกรมเฮลโลเวิลด์ง่ายๆ สามารถเขียนได้ดังนี้:
func _ready():
	print("Hello World")
โปรแกรมที่ซับซ้อนมากขึ้น เช่น การสร้างลำดับฟีโบนักชี สามารถเขียนได้ดังนี้:
func _ready():
	var nterms = 5
	print("Fibonacci sequence:")
	for i in range(nterms):
		print(fibonacci(i))

func fibonacci(n):
	if n <= 1:
		return n
	else:
		return fibonacci(n - 1) + fibonacci(n - 2)
การนำไปใช้

OKAM Studio ได้ผลิตเกมหลายเกมด้วยโกโด เช่น Dog Mendonça & Pizza Boy, ที่ใช้ส่วนขยาย Escoria adventure game extension นอกจากนี้ยังใช้เอนจินนี้ในการเรียนการสอนระดับมัธยมปลายในรัฐเวสต์เวอร์จิเนีย เนื่องจากใช้ได้ง่ายแม้ผู้ใช้จะเขียนโปรแกรมไม่เป็นก็ตาม  และยังมีสื่อการเรียนการสอนเพียบพร้อมอีกด้วย นอกจากนี้ Gotcha Gotcha Games ผู้สร้าง RPG Maker ประกาศว่าจะใช้โกโดเป็นระบบสร้างเกมใหม่ของพวกเขา ระบบนี้ชื่อ Action Game Maker และมีกำหนดเผยแพร่ในปี พ.ศ. 2568
ดูเพิ่ม

ฟรอสต์ไบต์ (เกมเอนจิน)
ยูนิตี (เกมเอนจิน)
อันเรียลเอนจิน
ภาพหน้าจอของการแก้ไขไฟล์ GDScript โดยใช้ตัวแก้ไขสคริปต์ในตัวของโกโด 3.4
ชุง!

2024 เพลงโดยแทยัง ร้องรับเชิญโดยลิซ่า จากแบล็กพิงก์
| "ชุง!" |
| --- | --- |

เพลงโดยแทยัง ร้องรับเชิญโดยลิซ่า จากแบล็กพิงก์
จากอีพีดาวน์ทูเอิร์ธ
ภาษา: เกาหลี อังกฤษ
วางจำหน่าย: 25 เมษายน 2023
บันทึกเสียง: 2023
สตูดิโอ: ​เดอะแบล็กเลเบิล (โซล)
แนวเพลง: อาร์แอนด์บี แทร็ป ฮิปฮอป
ความยาว: 3:25
ค่ายเพลง:  ​เดอะแบล็กเลเบิล  อินเตอร์สโคป 
ผู้ประพันธ์ดนตรี: กูช วินซ์ โทมินซ็อก เบกกา บูม
ผู้ประพันธ์เนื้อเพลง: แทยัง กูช วินซ์ เบกกา บูม

วิดีโอการแสดง
"ชุง!" ที่ยูทูบ
 
"ชุง!" (เกาหลี: 슝!; อาร์อาร์: Syung!) เป็นเพลงของนักร้องชาวเกาหลีใต้ แทยัง ร้องรับเชิญโดยแร็ปเปอร์และนักร้องชาวไทย ลิซ่า แห่งวงแบล็กพิงก์ วางจำหน่ายเมื่อวันที่ 25 เมษายน 2023 ผ่านสังกัด​เดอะแบล็กเลเบิล เป็นเพลงที่สองจากอีพีชุดที่สองของแทยัง ดาวน์ทูเอิร์ธ (2023)
เบื้องหลัง

วันที่ 26 ธันวาคม 2022 มีการประกาศว่าแทยัง สมาชิกวงบิกแบง ได้ออกจากวายจีเอนเตอร์เทนเมนต์และเซ็นสัญญาฉบับใหม่กับ​เดอะแบล็กเลเบิล ซึ่งเป็นบริษัทในเครือของวายจีเอนเตอร์เทนเมนต์ ในเดือนมกราคม 2023 สื่อต่าง ๆ รายงานว่าแทยังจะกลับมาพร้อมกับซิงเกิลก่อนวางจำหน่ายในอัลบัมที่กำลังจะมาถึงของเขา ซิงเกิล "ไวบ์" ร้องรับเชิญโดยจีมิน สมาชิกวงบีทีเอส เปิดตัวอย่างเป็นทางการเมื่อวันที่ 13 มกราคม นับเป็นซิงเกิลใหม่ในรอบห้าปีของแทยัง นับตั้งแต่ ไวต์ไนต์ (2017) เมื่อวันที่ 28 มีนาคม ​เดอะแบล็กเลเบิลยืนยันว่าแทยังกำลังทำอัลบั้มที่จะวางจำหน่ายในเดือนเมษายน จากนั้นในวันที่ 12 เมษายน มีการประกาศผ่าน โอเซน ว่าลิซ่า สมาชิกวงแบล็กพิงก์ จะเป็นนักร้องรับเชิญให้กับเพลงในอัลบั้มและร่วมแสดงอยู่ในมิวสิกวิดีโอด้วย วันถัดมา มีการประกาศว่าอีพีชุดที่สอง ดาวน์ทูเอิร์ธ มีกำหนดวางจำหน่ายในวันที่ 25 เมษายน การทำงานร่วมกับลิซ่า มีการประกาศชื่อเพลงว่า "ชุง!" ในวันที่ 19 เมษายน พร้อมกับโปสเตอร์ทีเซอร์ของวิดีโอการแสดง และเผยแพร่วิดีโอทีเซอร์ในวันที่ 22 เมษายน "ชุง!" ออกวางจำหน่ายในรูปแบบดิจิทัลดาวน์โหลดและสตรีมมิงในฐานะเพลงที่สองจาก ดาวน์ทูเอิร์ธ เมื่อวันที่ 25 เมษายน โดย​เดอะแบล็กเลเบิล
แกรนด์ คาแนล แลนด์

| --- | --- |

ประเภท: บริษัทมหาชน SET:GLAND
อุตสาหกรรม: อสังหาริมทรัพย์
ก่อตั้ง: 1 เมษายน พ.ศ. 2527 (40 ปี) (ในชื่อ มีเดีย ออฟ มีเดียส์)
ผู้ก่อตั้ง: ยุวดี บุญครอง
สำนักงานใหญ่: เลขที่ 161 ถนนพระราม 9 แขวงห้วยขวาง เขตห้วยขวาง กรุงเทพมหานคร
บุคลากรหลัก: ปรีชา เอกคุณากูล ประพันธ์พงศ์ เวชชาชีวะ นภารัตน์ ศรีวรรณวิทย์
ผลิตภัณฑ์: บ้านจัดสรร คอนโดมิเนียม อาคารสำนักงาน
บริษัทแม่: เซ็นทรัลพัฒนา
เว็บไซต์: เว็บไซต์แกรนด์ คาแนล แลนด์
บริษัท แกรนด์ คาแนล แลนด์ จำกัด (มหาชน) (ย่อ: GLAND) หรือเดิมคือ บริษัท มีเดีย ออฟ มีเดียส์ จำกัด (มหาชน) (ย่อ: MEDIAS) เป็นบริษัทมหาชนที่ดำเนินธุรกิจด้านการลงทุนและพัฒนาอสังหาริมทรัพย์ในเครือของ บริษัท เซ็นทรัลพัฒนา จำกัด (มหาชน) ในเครือบริษัทกลุ่มเซ็นทรัล บริษัทมุ่งเน้นการพัฒนาโครงการอสังหาริมทรัพย์ประเภทที่อยู่อาศัยหลายรูปแบบ เช่น บ้านจัดสรร คอนโดมิเนียม และยังพัฒนาโครงการพื้นที่พาณิชยกรรมแบบประสมในชื่อ แกรนด์ พระราม 9 หุ้นบริษัทเข้าซื้อขายครั้งแรกเมื่อวันที่ 21 มกราคม พ.ศ. 2553 ในชื่อย่อ MEDIAS ก่อนจดทะเบียนเปลี่ยนชื่อบริษัทและใช้ชื่อย่อปัจจุบันเมื่อวันที่ 6 พฤษภาคม พ.ศ. 2553